Bewaarders respekteer renosters | Netwerk24
Bewaarders respekteer renosters
Deur Antoinette Schoeman, Riebeeckstad 23 September 2020 05:01
Vandat ek 'n tjokkertjie was, dit is nou 70 jaar gelede, het renosters al vir my 'n geweldige bekoring ingehou.
Ek het selfs 'n plakboek gemaak van al die foto's van renosters wat ek uit koerante, tydskrifte en selfs wildreservate se brosjures uitgeknip het.
Van die Groot Vyf is renosters vir my die pragtigste wilde dier.
Ek is absoluut mal oor renosters en glo my, ek huil my oë uit as ek lees of hoor van 'n gestropery onder dié pragdiere.
Renosters is tans die mees bedreigde spesie op aarde. Hierdie statige en sterk diere is omtrent al heeltemal uitgeroei. Hulle word gewelddadig doodgemaak deur renosterstropers wat hul horings vir allerlei snaakse dinge gebruik. Dit gaan my verstand te bowe. Hoe kan 'n regdenkende mens so 'n pragtige dier doodmaak? Renosters kan meer as 50 jaar leef en is 'n groot aantrekkingskrag vir toeriste. Ons besoek die Krugerwildtuin dikwels en ek kan my verluister aan ons oorsese besoekers wat met waardering van hierdie diere praat.
Ek glo en vertrou dat die stropery van renosters sal afneem. Ons het wonderlike wildbewaarders wat dié diere respekteer.